appianus.mithridatica 2.13
ὁ μὲν τοιαῦτα εἶπε , Νικομήδους δὲ πρέσβεις ἐς ἀντιλογίαν αὐτῷ παρόντες ἔφασαν · Νικομήδει μὲν ἐκ πολλοῦ Μιθριδάτης ἐπιβουλεύων Σωκράτη μετὰ στρατιᾶς ἐπὶ τὴν βασιλείαν ἐπῆγεν , ἡσυχάζοντα καὶ δικαιοῦντα τὸν πρεσβύτερον ἄρχειν . καὶ ὧδε Μιθριδάτης ἐς Νικομήδην ἔπραξεν , ὃν ὑμεῖς , ὦ Ῥωμαῖοι , Βιθυνῶν ἐστήσασθε βασιλεύειν · ὃ καὶ δῆλόν ἐστιν οὐκ ἐς ἡμᾶς μᾶλλον ἢ ἐς ὑμᾶς γεγονέναι . τῷ δʼ αὐτῷ λόγῳ κεκελευκότων ὑμῶν τοῖς ἐν Ἀσίᾳ βασιλεῦσι τῆς Εὐρώπης μηδὲ ἐπιβαίνειν , τὰ πολλὰ Χερρονήσου περιέσπασεν . καὶ τάδε μὲν ἔστω τῆς ἐς ὑμᾶς ὕβρεώς τε καὶ δυσμενείας αὐτοῦ καὶ ἀπειθείας ἔργα · ἡ παρασκευὴ δὲ ὅση , καὶ πᾶσα ἕτοιμος ὡς ἐπὶ μέγαν δὴ καὶ ἐγνωσμένον πόλεμον ἤδη , τοῦ τε ἰδίου στρατοῦ καὶ συμμάχων Θρᾳκῶν καὶ Σκυθῶν , ὅσα τε ἄλλα πλησίον ἔθνη . ἐς δὲ τὸν Ἀρμένιον αὐτῷ καὶ ἐπιγαμία γέγονε , καὶ ἐς Αἴγυπτον καὶ Συρίαν περιπέμπει προσεταιριζόμενος τοὺς βασιλέας . νῆές τε εἰσὶν αὐτῷ κατάφρακτοι τριακόσιαι , καὶ ἑτέρας προσαπεργάζεται · ἐπί τε πρῳρέας καὶ κυβερνήτας ἐς Φοινίκην καὶ ἐς Αἴγυπτον περιέπεμψεν . ἅπερ οὐκ ἐπὶ Νικομήδει που , τοσάδε ὄντα , ἀλλʼ ἐφʼ ὑμῖν , ὦ Ῥωμαῖοι , Μιθριδάτης , ἐργάζεται , δυσμεναίνων μὲν ἐξ οὗ Φρυγίαν αὐτὸν πανούργως πριάμενον , καὶ δεκάσαντα τῶν ὑμετέρων τινὰ στρατηγῶν , ἀποθέσθαι προσετάξατε , τῆς οὐ δικαίας κτήσεως καταγνόντες , χαλεπαίνων δʼ ἐπὶ Καππαδοκία , δεδομένῃ καὶ τῇδε πρὸς ὑμῶν Ἀριοβαρζάνῃ , δεδιὼς δʼ αὐξομένους ὑμᾶς , καὶ παρασκευαζόμενος ἐν τῇ καθʼ ἡμᾶς προφάσει καὶ ὑμῖν , εἰ δύναιτο , ἐπιθέσθαι . σωφρόνων δʼ ἐστὶ μὴ περιμένειν ὅτε πολεμεῖν ὑμῖν ὁμολογήσει , ἀλλʼ ἐς τὰ ἔργα αὐτοῦ μᾶλλον ἢ τοὺς λόγους ἀφορᾶν μηδὲ φιλίας ὄνομα ἐπίπλαστον ὑποκρινομένῳ τοὺς ἀληθεῖς καὶ βεβαίους ἐκδοῦναι φίλους , μηδὲ τὴν σφετέραν περὶ τῆς ἡμετέρας βασιλείας κρίσιν ὑπεριδεῖν ἀκυρουμένην ὑπʼ ἀνδρὸς ὁμοίως ἡμῖν τε καὶ ὑμῖν ἐχθροῦ .
Lemmas: ὁ μέν τοιοῦτος λέγω , Νικομήδης δέ πρέσβυς εἰς ἀντιλογία αὐτός πάρειμι φημί · Νικομήδης μέν ἐκ πολύς Μιθριδάτης ἐπιβουλεύω Σωκράτης μετά στρατιά ἐπί ὁ βασιλεία ἐπάγω , ἡσυχάζω καί δικαιόω ὁ πρέσβυς ἄρχω . καί ὧδε Μιθριδάτης εἰς Νικομήδης πράσσω , ὅς σύ , ὦ Ῥωμαῖος , Βιθυνός ἵστημι βασιλεύω · ὅς καί δῆλος εἰμί οὐ εἰς ἐγώ μάλα ἤ εἰς σύ γίγνομαι . ὁ δέ αὐτός λόγος κελεύω σύ ὁ ἐν Ἀσία βασιλεύς ὁ Εὐρώπη μηδέ ἐπιβαίνω , ὁ πολύς Χερρόνησος περισπάω . καί ὅδε μέν εἰμί ὁ εἰς σύ ὕβρις τε καί δυσμένεια αὐτός καί ἀπείθεια ἔργον · ὁ παρασκευή δέ ὅσος , καί πᾶς ἑτοῖμος ὡς ἐπί μέγας δή καί γιγνώσκω πόλεμος ἤδη , ὁ τε ἴδιος στρατός καί σύμμαχος Θρᾴκιος καί Σκύθης , ὅσος τε ἄλλος πλησίον ἔθνος . εἰς δέ ὁ Ἀρμένιος αὐτός καί ἐπιγαμία γίγνομαι , καί εἰς Αἴγυπτος καί Συρία περιπέμπω προσεταιρίζομαι ὁ βασιλεύς . ναῦς τε εἰμί αὐτός κατάφρακτος τριακόσιοι , καί ἕτερος προσαπεργάζομαι · ἐπί τε πρῳρεύς καί κυβερνήτης εἰς Φοινίκη καί εἰς Αἴγυπτος περιπέμπω . ὅς οὐ ἐπί Νικομήδης που , τοσόσδε εἰμί , ἀλλά ἐπί σύ , ὦ Ῥωμαῖος , Μιθριδάτης , ἐργάζομαι , δυσμεναίνω μέν ἐκ ὅς Φρυγία αὐτός πανοῦργος πρίαμαι , καί δεκάζω ὁ ὑμέτερος τις στρατηγός , ἀποτίθημι προστάσσω , ὁ οὐ δίκαιος κτῆσις καταγιγνώσκω , χαλεπαίνω δέ ἐπί Καππαδοκία , δίδωμι καί ὅδε πρός σύ Ἀριοβαρζάνης , δείδω δέ αὐξάνω σύ , καί παρασκευάζω ἐν ὁ κατά ἐγώ πρόφασις καί σύ , εἰ δύναμαι , ἐπιτίθημι . σώφρων δέ εἰμί μή περιμένω ὅτε πολεμέω σύ ὁμολογέω , ἀλλά εἰς ὁ ἔργον αὐτός μάλα ἤ ὁ λόγος ἀφοράω μηδέ φιλία ὄνομα ἐπίπλαστος ὑποκρίνομαι ὁ ἀληθής καί βέβαιος ἐκδίδωμι φίλος , μηδέ ὁ σφέτερος περί ὁ ἡμέτερος βασιλεία κρίσις ὑπεροράω ἀκυρόω ὑπό ἀνήρ ὅμοιος ἐγώ τε καί σύ ἐχθρός .